open-index/open-wikipedia-markdown huggingface dataset:
סוכנות הבריאות הפדרלית (גרמניה)

**סוכנות הבריאות הפדרלית** (בגרמנית: **Bundesgesundheitsamt**, בראשי תיבות: **BGA**) נוסדה בשנת 1952 כארגון יורש ל**משרד הבריאות של הרייך**, שהיה מוסד המחקר הממלכתי המרכזי של הרפובליקה הפדרלית של גרמניה בתחום בריאות הציבור, שבסיסו בברלין. הסוכנות אחראית לאתר סיכונים לבריאות האדם ובעלי החיים בשלב מוקדם, להעריך אותם, להכיל אותם ולטפל בהם.

הסוכנות פעלה משנת 1952 כסוכנות בריאות הציבור של גרמניה המערבית עד שממשלת קוהל החליטה על פירוקה ביוני 1994 לאחר כמעט 600 מקרי מוות כתוצאה מדגימות דם שזוהמו. סמכויותיה הועברו לשלושה מכונים יורשים.

## מבנה ארגוני
הסוכנות חולקה למחלקה מרכזית ושבעה, מאוחר יותר שישה, מכונים מדעיים:
* המכון לתרופות (Institut für Arzneimittel, אישורים ורישומי תרופות, מחקר על השפעות התרופות)
* המכון לרפואה חברתית ואפידמיולוגיה (Institut für Sozialmedizin und Epidemiologie, פיתוח ויישום שיטות לסטטיסטיקה בריאותית)
* המכון להיגיינת קרינה (Institut für Strahlenhygiene, מחקר על ההשפעות של רדיואקטיביות על בני אדם ועל הסביבה, הועבר לאחריות המשרד הפדרלי להגנת קרינה לפני שסוכנות הבריאות הפדרלית פורקה)
* מכון להיגיינת מים, קרקע ואוויר (עבודות הכנה מדעיות וחוקיות בנושא הגנת מים וקרקע (זיהום קרקע), שפכים, בקרת זיהום אוויר
* מכון מקס פון פטנקופר (הגנת הצרכן, אישור מוצרים להגנת הצומח, גוף הערכה לפי חוק הכימיקלים) ראשי הטוקסיקולוגיה: פרידריך באר (עד 1975); הרטמוט יהלק (1975–1988)
* מכון רוברט קוך (טיפול במחלות זיהומיות והנדסה גנטית)
* מכון רוברט פון אוסטרטאג, המכון לרפואה וטרינרית (היגיינת מזון מן החי, מחלות בעלי חיים ומחקר)

## פירוק וארגון מחדש
סוכנות הבריאות הפדרלית פורקה בשנת 1994 ובמקומה הוקמו שלושה מוסדות עצמאיים שכפופים למשרד הבריאות הפדרלי:
* המכון הפדרלי לסמים ומכשירים רפואיים (BfArM, Bundesinstitut für Arzneimittel und Medizinprodukte)
* מכון רוברט קוך (RKI, אורגן מתוך מכון רוברט קוך והמכון לרפואה חברתית ואפידמיולוגיה)
* המכון הפדרלי להגנה על בריאות הצרכן ורפואה וטרינרית (BgVV, Bundesinstitut für gesundheitlichen Verbraucherschutz und Veterinärmedizin)

המכון להיגיינת מים, קרקע ואוויר שולב בתוך הסוכנות הפדרלית לאיכות הסביבה.

בזמן הפירוק, המכון להיגיינת קרינה כבר לא היה חלק ממשרד הבריאות הפדרלי.

המכון הפדרלי להגנה על בריאות הצרכן ורפואה וטרינרית פורק בשנת 2002 ושולב במידה רבה בתוך המכון הפדרלי להערכת סיכונים (BfR) וחלק קטן יותר הועבר למשרד הפדרלי להגנת הצרכן ובטיחות המזון (BVL).

## נשיאי סוכנות הבריאות הפדרלית
* 1952–1953: פרנץ קלוזה
* 1953–1956: פרנץ רדקר
* 1956–1958: וילהלם האגן
* 1958–1964: וולטר ליזה
* 1964–1969: יוסף דניאלס
* 1969–1974: גאורג הנברג
* 1974–1980: ז'ורז' פולגרף
* 1981–1984: קרל אוברלה
* 1985–1993: דיטר גרוסקלוס

## תיקים על ניסויים אנושיים בתקופה הנאצית
בשנת 1983, הארכיון הפדרלי ביקש ללא הצלחה מהסוכנות למסור תיקים על ניסויים בבני אדם בתקופת רייך השלישי. בסופו של דבר דיטר גרוסקלוס העביר את כל התיקים לארכיון הפדרלי בקובלנץ. המסירה התקיימה ב-10 ביוני 1987.

## הערות שוליים

קטגוריה:1952 בגרמניה
קטגוריה:ברלין
קטגוריה:גרמניה: בריאות ורפואה
משמר החופים של הרפובליקה העממית של סין

[ממוזער|242x242 פיקסלים|תג של משמר החופים הסיני לפני שנת 2013, כאשר חלק מכוח אבטחת הגבולות היה תחת [המשרד לביטחון הציבור של סין|המשרד לביטחון פנים.]]
**משמר החופים של הרפובליקה העממית של סין**, רשמית **חיל משמר החופים של המשטרה המזוינת העממית** (בסינית מפושטת: **中国人民武装警察部队海警总队**), נקרא גם **לשכת משמר החופים** או 'לשכת המשטרה הימית של סין' היא גוף המשמשת כגורם מתאם לחיפוש והצלה ימיים, כמו ביצוע מבצעי אכיפת חוק במים הטריטוריאליים של הרפובליקה העממית של סין. כיום זהו משמר החופים הגדול בעולם.

משמר החופים הסיני היה בעבר הסניף הימי של כוח ביטחון הגבול של המשטרה המזוינת העממית שתחת המשרד לביטחון פנים עד שנת 2013. במרץ 2013 הודיעה סין כי תקים משמר חופים מאוחד בפיקודו של המינהל האוקיאני הממשלתי. משמר החופים החדש פועל מאז יולי 2013, כשהחל מ-1 ביולי 2018 הועבר משמר החופים הסיני משליטה אזרחית של מועצת המדינה, לאחריות המשטרה המזוינת העממית, ובסופו של דבר הוכנסה תחת פיקוד הוועדה הצבאית המרכזית.

השם הרשמי של הארגון הוא "חיל משמר החופים של המשטרה המזוינת הסינית", אך "לשכת משמר החופים הסיני / משמר החופים הסיני" (中国海警局) נשמר כשם הארגון לשימוש כללי.

## תפקידים
משמר החופים הסיני מבצע חיפוש והצלה או סיורים על חוף הים והאוקיינוס, כולל פעולות נגד הברחות. בעת מלחמה הוא עשוי להיות נתון לשליטתו המבצעית של צי צבא השחרור העממי.

### משימות
תפקידיו מגוונים אך כוללים:
* סיור במים טריטוריאליים ובשטחים שבמחלוקת
* פעילות נגד הברחות, נגד פיראטיות
* שיטור ימי ובדיקת ספינות
* ביטחון נמל וחוף
* מחקר וסקר
* חיפוש והצלה
* הגנה על דיג

ביוני 2018 הוענקו למשמר החופים הסיני זכויות ימיות ואכיפת החוק בדומה לרשויות אכיפת החוק האזרחיות על מנת לבצע מבצעים למאבק בפעילויות בלתי חוקיות, לשמור על שלום וסדר, כמו גם שמירה על הביטחון בים, בעת ביצוע חובות הקשורות לשימוש במשאבים ימיים, הגנה על הסביבה הימית, ויסות הדיג ומאבק בהברחות.

ב-22 בינואר 2021 התקבל חוק משמר החופים, המאפשר לספינות המשמר להשתמש בכוח קטלני כלפי ספינות זרות שאינן מצייתות לפקודת יציאה ממימי סין. החוק נכנס לתוקף ב-1 בפברואר 2021.

### אימונים
משמר החופים הסיני מקיים אימונים משותפים תקופתיים עם ציים זרים, כולל שירות משמר החופים של ארצות הברית. משמר החופים הסיני משתתף גם בפורום השנתי של סוכנויות משמר החופים בצפון האוקיינוס השקט באלסקה, יחד עם גופי משמר חופים של ארצות הברית, קנדה, יפן, דרום קוריאה ורוסיה. כחלק מתוכנית חילופים הוקצו חברי שירות משמר החופים הסיני לשרת בשורות משמר החופים האמריקני.
ממוזער|300x300 פיקסלים|ספינת משמר החופים הסיני

## קישורים חיצוניים

* 
* חילוץ והצלה בסין

## הערות שוליים

קטגוריה:משמר חופים
קטגוריה:מילואים
קטגוריה:הרפובליקה העממית של סין: צבא וביטחון
קטגוריה:ארגוני הגנה אזרחית
קטגוריה:חירום
בולגריה באירוויזיון 2021

**[[בולגריה באירוויזיון|בולגריה]] השתתפה ב[[אירוויזיון 2021]]** עם השיר "Growing Up Is Getting Old", שבוצע על ידי הזמרת הבולגרייה ויקטוריה גאורגייבה.

## לפני האירוויזיון
ב-25 בנובמבר 2019, רשות השידור הבולגרית הכריזה כי גאורגייבה נבחרה לייצג את בולגריה באירוויזיון 2020, עם השיר "Tears Getting Sober". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-21 במרץ, רשות השידור הבולגרית אישרה כי גאורגייבה נבחרה לייצג את בולגריה גם באירוויזיון 2021. ב-29 בינואר 2021, השיר נבחר באמצעות קדם פרטי בן שישה שירים מתוך מיני-אלבום הבכורה של גאורגייבה, *A Little Dramatic*. ב-10 במרץ 2021 הוכרז השיר הנבחר, "Growing Up Is Getting Old".

## באירוויזיון
ב-20 במאי 2021, גאורגייבה ביצעה את השיר בחצי הגמר השני של התחרות, והגיעה למקום השלישי עם 250 נקודות. ב-22 במאי, בגמר התחרות, הגיעה בולגריה למקום ה-11 עם 170 נקודות.

## הערות שוליים

קטגוריה:בולגריה באירוויזיון
קטגוריה:מדינות באירוויזיון 2021
קטגוריה:2021 בבולגריה
דמי לובאטו: לרקוד עם השטן

**דמי לובאטו: לרקוד עם השטן** (באנגלית: ***Demi Lovato: Dancing with the Devil***) היא סדרה דוקומנטרית משנת 2021, העוסקת בחייה ובקריירה של הזמרת-יוצרת והשחקנית האמריקאית דמי לובאטו. הסדרה עלתה לאוויר ביוטיוב ב-23 במרץ 2021.

## משתתפים
* דמי לובאטו
* אלטון ג'ון
* כריסטינה אגילרה
* מדיסון דה לה גרזה
* סירה
* דאלאס לובאטו
* מתיו סקוט מונטגומרי
* דיאנה דה לה גרזה
* אדי דה לה גרזה
* מקס לאה

## רקע
הודעה על הסדרה יצאה על ידי יוטיוב בחודש יוני 2020, בה הסדרה תוארה כ. מייקל ד. רטנר הוכרז כבמאי עוד באותו היום. הסדרה, המורכבת מארבעה חלקים, יצאה לאחר הסרט התיעודי של YouTube Originals בשנת 2017, *Demi Lovato: Simply Complicated*. בינואר 2021 שיתפה לובאטו את שם הסדרה בפוסט ברשתות החברתיות וכתבה כי  והיא הרגישה שזו הדרך הנכונה לעשות זאת. לובאטו הצהירה שהיא רוצה "להעמיד דברים על דיוקם" עם הסדרה ולשפוך אור על מנת היתר ומה הוביל לכך. היא גם שיתפה על הרצון לעזור לאחרים שמתמודדים עם מאבקים דומים ולקחת אחריות בעודה ממשיכה הלאה. לובאטו גם אמרה שהיא חוותה "התבגרות" אדירה במהלך חוויותיה, והיא להוטה לחלוק את זה עם אחרים.

לפני צאת הסדרה אישרה לובאטו כי לא כל הסדרה תסוב סביב השימוש שלה בסמים, וכי הסדרה עוסקת ביותר מרק החזרה שלה לצריכת הסמים וההחלמה שלה, אלה עוסקת גם בטראומות שעברה ולא עסקו בהן בעבר וגם בתעשיית המוזיקה.

## הפקה
הסרט בוים והופק על ידי מייקל ד. רטנר, לובאטו עצמה וסקוטר בראון, לצד אנשים נוספים. האנה לוקס דייוויס מתפקדת גם כמפיקה.

## פרקים

## הפצה
בדומה ל-*Simply Complicated*, הסרט התיעודי מציג ראיונות עם חברים ובני משפחה המדברים על מנת יתר של לובאטו בשנת 2018 וההשלכות הבריאותיות שחוותה מהאירוע. גם אלטון ג'ון וכריסטינה אגילרה מופיעים בסדרה.

## קישורים חיצוניים

## הערות שוליים

קטגוריה:דמי לובאטו
קטגוריה:סדרות רשת
קטגוריה:סרטים תיעודיים על זמרות
קטגוריה:יוטיוב פרימיום: תוכן מקורי
גריפין גלוק

**גריפין אלכסנדר גלוק** (באנגלית: **Griffin Alexander Gluck**; נולד ב-24 באוגוסט 2000) הוא שחקן אמריקאי ממוצא יהודי, המוכר מתפקידו בתור מייסון וורנר בסדרת הדרמה הרפואית "מרפאה פרטית" (2011–2013), ומתפקידו בתור צ'ארלי בסדרה הקומית של פוקס "רד בנד סוסייטי" (2014–2015) ומהופעתו בתור סם אקלונד בסדרה הסאטירית של נטפליקס "חוליגן אמריקאי" (2017–2018), ובזכות הופעתו בתור גייב בסדרת האימה של נטפליקס "המפתחות של משפחת לוק" (2020–2022). 

## ביוגרפיה
גלוק נולד בלוס אנג'לס, קליפורניה שבארצות הברית. אביו, סלין גלוק, הוא במאי ומפיק קולנוע. אמו, קארין בק, הייתה עוזרת הפקה ומנהלת הפקה. אביו של גריפין נולד במחוז וואקיאמה שביפן, להורים אמריקאים וגדל כיהודי, בין השאר גם בעיר קובה שביפן. סבתו מצד אביו, סומי (היראמוטו), הייתה יפנית-אמריקאית. סבו מצד אביו, ג'יי גלוק , היה ארכאולוג והיסטוריון יהודי-אמריקאי. 

גלוק למד במכללה לאמנויות בארד קולג' (אנ') במדינת ניו יורק במשך סמסטר אחד לפני שנשר, שם למד קולנוע וצילום.

## קריירה
גלוק התחיל לשחק כשנסע עם אחותו הגדולה, קרוליין, לפסטיבל קיץ "ברנשים וחתיכות". תפקידו הגדול הראשון היה כילד בסרט הקצר, "Time Out", בהפקה משותפת של אביו ובבימויו של רובי צ'פיץ.

הפריצה הגדולה שלו הגיעה בשנת 2011, כששיחק בסרט הקומדיה הרומנטית "לזרום עם זה", בכיכובו של אדם סנדלר, עליו היה מועמד גלוק לפרס האמן הצעיר. מאוחר יותר הוא לוהק לגלם את מייסון וורנר בסדרת הדרמה הרפואית "מרפאה פרטית". לאחר ביטול הסדרה, הוא הצטרף לפיילוט טלוויזיוני בשם "Back in the Game" מבית פוקס המאה ה-20. אולם הסדרה בוטלה בנובמבר 2013.

ב-2014 שיחק גלוק בתפקיד צ'ארלי בסדרת הטלוויזיה של רשת FOX, "רד בנד סוסייטי", בה דמותו, שנמצאת בתרדמת, היא הדמות המקריינת את קורות התוכנית. במרץ 2015 הוא לוהק לסדרה "קוקו" בהפקת NBC, שהפיילוט שלה לא-צלח.

גלוק שיחק בתפקיד הראשי הראשון בסרטו של ראף הצ'דוריאן, "חטיבת הביניים או שנות חיי הגרועות ביותר" ב-2016, על פי רב המכר של ג'יימס פטרסון.

ב-2019 כיכב בסרט הנעורים "מבוגר אחראי", לצד פיט דייווידסון. באותה שנה שיחק בתפקיד ראשי בסרט "נערה גבוהה" מבית נטפליקס, לצד אווה מישל ולוק אייזנר. חזר לגלם את תפקיד גם בסרט ההמשך "נערה גבוהה 2", שיצא בשנת 2022.

בשנים 2020–2022 שיחק בתפקיד מרכזי בתור גייב בסדרת האימה העל-טבעית "המפתחות של משפחת לוק" של Netflix.

## פילמוגרפיה
### קולנוע וסרטים

### טלוויזיה וסדרות

## מועמדות לפרסים
גלוק היה מועמד בקטגוריית "ההופעה הטובה ביותר בסרט עלילתי – שחקן המשנה הצעיר" על משחקו בסרט הקומדיה "לזרום עם זה" בטקס פרסי האמן הצעיר ה-33.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא יהודי
קטגוריה:אמריקאים שנולדו ב-2000
מרי בלפור הרברט

**מרי בלפור הרברט** (באנגלית: **Mary Balfour Herbert**; 1817 – 1893) הייתה אמנית בריטית.

## ביוגרפיה
היא נולדה כמרי בלפור בשנת 1817, למשפחה סקוטית מכובדת ועשירה, בתם של חבר הפרלמנט ג'יימס בלפור ואלינור מייטלנד, הסבא וסבתא של ארתור ג'יימס בלפור. היא גדלה במזרח לות'יאן, בסקוטלנד, ונסעה רבות במהלך ילדותה. היא למדה שיעורי ציור אך לא היה לה השכלה פורמלית אחרת לאמנות.

היא פגשה את הפוליטיקאי הנרי ארתור הרברט כשהייתה ברומא והתחתנה איתו בספטמבר 1837.

משפחתו הייתה הבעלים של אחוזת מוקרוס ליד קילרני שבמחוז קרי, אירלנד, והם עברו לשם לאחר חתונתם. היא אהבה את האחוזה של מוקרוס מכיוון שתמיד הזכיר לה את בית ילדותה בסקוטלנד. היא הביאה נדוניה גדולה לנישואין, בסך 40,000 ליש"ט [1] (שווה ערך ל -3.66 מיליון ליש"ט בשנת 2021 [2]). בני הזוג הצליחו לבנות בית גדול בשנת 1839, שהסתיים בשנת 1843, זמן קצר לפני הרעב הגדול.

לבני הזוג נולדו ארבעה ילדים, שנולדו כולם ביבשת בין השנים 1839–1846. מרי השקיעה מאמצים רבים בגיוס כספים עבור תושבי האחוזה מוכי הרעב, אך היא גרה הרחק מהאחוזה באנגליה.

היא גם עבדה בפיתוח כישרונותיה כאמנית צבעי מים, והפגינה מיומנות ניכרת בציור. היא ציירה סצנות רבות מאגמי קילרני והוכרה כ"חובבת המחוננת ביותר בממלכה. " (הטיימס, יום שישי 30 באוגוסט 1861). המלכה ויקטוריה ביקרה באחוזה עם משפחת המלוכה בשנת 1861 וקיבלה כמה מציוריה של מרי כמתנת פרידה.

הנרי נפטר בשנת 1866 והוטמן בקבר המשפחתי בבית הקברות קילגלי ליד בית מוקרוס, ומרי חזרה לאנגליה עם שתי בנותיה. היא הצליחה לעורר מחדש קשרים עם חברותיה הוותיקות ועם אנשים שהיו בולטים באמנות באותה תקופה.

לאחר נישואיה של בתה הבכורה אלינור בשנת 1871, עברה מרי לבלג'יו, איטליה, ליד אגם קומו והמשיכה שם ביצירותיה.

היא נפטרה בלונדון בשנת 1893 ונקברה ליד בעלה בבית הקברות קילג'י.

הבית הפך לאחר מכן למוזיאון, והאחוזה היא הפארק הלאומי קילרני.

## קישורים חיצוניים

## הערות שוליים

קטגוריה:ציירות בריטיות
קטגוריה:בריטיות שנולדו ב-1817
קטגוריה:בריטיות שנפטרו ב-1893
קטגוריה:בריטים שנפטרו ב-1893
ניסאן C80

**ניסאן C80** (ביפנית: **日産・C80**, באנגלית: **Nissan C80**) היא משאית בינונית, שיוצרה במספר תצורות מתוצרת יצרנית כלי הרכב **[[ניסאן]]**, אשר יוצר בין השנים 1966–1976 ביפן.

## "ניסאן C80"
* קבינה: 2 דלתות, נהג + נוסע.
* סוגי מנועים: מנוע בנזין, מנוע דיזל.
* סוג הנעה: הנעה אחורית.
* סגנון מרכב: מסוג "Cab over"  עם חזית אנכית או "פנים שטוחות", כאשר תא הנהג של המשאית יושב מעל (או מקדימה) הציר הקדמי. זה מנוגד למשאית קונבנציונלית שבה המנוע מותקן מול הנהג.

## גלריה

קובץ:1974 Nissan C80 truck (2015-07-03).jpg | "ניסאן C80", שנת 1974
קובץ:Songthaew in Rayong 05.jpg | "ניסאן C80" (צולם בתאילנד)


## ראו גם
* ניסאן

## קישורים חיצוניים

* 

## הערות שוליים

קטגוריה:משאיות
קטגוריה:כלי רכב שהושקו ב-1966
C80
קטגוריה:כלי רכב יפניים
הוד'ר

**הוד'ר** (בנורדית עתיקה: **Höðr**) הוא בנם העיוור של אודין ופריג במיתולוגיה הנורדית.
## דמותו
**הוד'ר** ירה חץ באחיו בלדר והרג אותו לאחר שלוקי שיטה בו. על פי האדה הפואטית והאדה הפרוזאית, פריג ביקשה וקיבלה הבטחה מכל הדברים בעולם, פרט לעץ הדבקון, שהם לא יפגעו בבלדר. במהלך התאספות של אלי האייסיר הם השתעשעו בניסיונות לפגוע בבלדר המוגן. לוקי, שגילה בעזרת התחזות על חולשתו היחידה של בלדר, הגיע להתאספות והביא חץ מעץ דבקון. הוא שכנע את **הוד'ר** לנסות את החץ ולמרבה תדהמתם של אלי האייסיר, החץ פגע בבלדר והרג אותו.

מותו של בלדר בידי אחיו זיעזע את אלי האייסיר. בתגובה למאורע, אודין והענקית רינדר ילדו את ואלי. ואלי הגיע לבגרות בתוך יום והרג את **הוד'ר**.

בגרסה אלטרנטיבית של המיתוס שהשתמרה בגסטה דנורום, הגיבור האנושי **Høtherus** הרג את האל למחצה *Balderus* במסגרת תחרות על ידה של האלה ננה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מיתולוגיה נורדית
קטגוריה:אלים נורדיים
קטגוריה:פגאניזם גרמאני
נחל סמר

**נחל סמר** הוא נחל בצפון מדבר יהודה בתחום שמורת קנה וסמר. מקור שמו בא מהשפה הערבית ואדי א-תראבה (בעברית: "נחל העפר"), ומקור שמו העברי הוא צמח הסמר. צמח זה גדל במעיינות סמר (עין א-תראבה), הזורמים דרך הנחל לים המלח.

## תוואי הנחל
הנחל מתחיל ליד הקצה הצפוני-מערבי של עין א-תראבה, צפונית מערבית למצוקי דרגות. ערוצו של הנחל יורד לכיוון מזרח ממצוקי דרגות לכיוונם של מצוק ההעתקים במדבר יהודה. הנחל חוצה את אפיקו במזרחו של מדבר יהודה, ממצוקי דרגות אל ראש צוקים (בערבית: ראס אלפשח'ה) ואל ג'בל חרמון. כ-100 מטר מזרחית מגיע הנחל אל מצוק העתקים ושם ניתן לצפות במפלים גבוהים אך צרים. מניפת הסחף שהנחל יוצר קטנה לאורכה מעיינות מים (עין א-תוראבה).

מעיינות סמר, הם מעיינות העתק. זרימת המים מרובה לאורך כל השנה. זרימת המים נאמדת בכמה מיליוני מ"ק בשנה. במקום נמצא מתקן קידוח ומכון שאיבה, אשר מנצל את מימי המעיינות. מעיינות המים המתוקים מרוכזות דרומית למכון השאיבה.

## סביבות הנחל
בשנת 1935 גילה הארכאולוג ג.ס. בלייק את מצודה בסמוך לנחל. הארכאולוג פסח בר אדון  חפר שוב בשנות ה-60 של המאה ה-20. המבנה שהתגלה מתוארך למאה השמינית-שביעית לפני הספירה.

## הצמחייה בסביבת הנחל
בסביבת הנחל ניתן לחזות בקנה מצוי שעל שמו נקראת קבוצת הנביעות הצפונית. בנוסף צומחים באזור הנחל עצי אשל אברהם, עבקנה וצמח הסמר ליד עינות סמר. כמו כן, בתחום השמורה נמצאת האוכלוסייה הגדולה בישראל של הסחלב בן-חורש גדול.

## הערות שוליים

קטגוריה:נחלי ישראל הנשפכים לים המלח
קטגוריה:מדבר יהודה: נחלים
סקוט מייקל פוסטר

**סקוט מייקל פוסטר** (באנגלית: **Scott Michael Foster**; נולד ב-4 במרץ 1985) הוא שחקן אמריקאי. הוא ידוע בעיקר בזכות תפקידיו כקפטן ג'ון פול "קאפי" ג'ונס בסדרת הדרמה הקומית של Freeform, "גריק" (2007–2011), בתור ליאו הנדרי בדרמה המשפחתית של ABC, "*Chasing Life*" (2014–2015) וכנתנאל פלימפטון השלישי בסדרה מבית The CW, "האקסית המטורפת" (2017–2019).  לפוסטר היו גם תפקידים חוזרים בסדרות "קליפורניקיישן" (2012), "עד עצם היום הזה" (2014), "קוד שרוף" (2014) ו"את" (2021).

## ביוגרפיה
פוסטר נולד בכפר וינפילד, אילינוי, בבית החולים סנטרל דופייג'. יש לו שתי אחיות. בהמשך עבר להתגורר באיילנד וילג', טקסס, פרבר של דאלאס, שם התעניין במשחק כבר בבית הספר היסודי. הוא למד בבית הספר התיכון בראייררהיל, ובהמשך למד בתיכון אדוארד ס' מרקוס, שם גם שיחק בהצגות עד שסיים את לימודיו בשנת 2003. הוא למד במכללת קולין במשך סמסטר אחד עם התמקדות במשחק, אך עד מהרה עזב את לימודיו כדי להמשיך בקריירה מקצועית בתחום זה. 

הוא מנגן בגיטרה והוא סולן להקת האינדי רוק שלו "Siren's Eye". הם הוציאו את מיני-אלבום הראשון שלהם באייטונס שכותרתו "Red Room" ב־15 בדצמבר 2009.

## קריירה
בשנת 2005, פוסטר לוהק לסרט האינדי "The Horrible Flowers" בתור בילי, לפני שקיבל תפקיד קבוע בסדרת הדרמה הקומית של רשת ABC "גריק". הסדרה שודרה בין השנים 2007–2011. בזמן ששיחק בסדרה, הוא שיחק בתפקיד הראשי בסרט העצמאי, "Teenage Dirtbag". בהמשך קיבל תפקידי אורח בסדרות "חוק וסדר: לוס אנג'לס", "מליסה וג'ואי", "המפענחת" ו"הורים במשרה מלאה".

בשנת 2012, פוסטר שיחק בתפקיד חוזר בעונה החמישית של סדרת הדרמה הקומית של שואוטיים, "קליפורניקיישן" וסדרת האימה "הנהר" של רשת ABC. 

בשנת 2013 היה לו תפקיד קבוע בסדרת ABC קצרת מועד נוספת, "שעת אפס" עם אנתוני אדוארדס וכרמן אג'וגו. 

בשנת 2014, פוסטר שיחק בתפקיד חוזר בדרמה AMC "קוד שרוף", ובהמשך אותה שנה החל להופיע בסדרת הדרמה המשפחתית "Chasing Life" כמושא האהבה לדמות הראשית. באותה שנה, שיחק בתפקיד קריסטוף בעונה הרביעית של סדרת הפנטזיה של רשת ABC, "עד עצם היום הזה".

בשנת 2015, פוסטר החל לככב באופרת הסבון "זהב שחור" (אנ') לצד דון ג'ונסון ואמבר ולטה. באותה שנה הוא הופיע ברשימה של "אחד מ-10 השחקנים שצריך לצפות בהם" של המגזין "וראייטי".

בשנת 2017, החל פוסטר להופיע כנתנאל פלימפטון השלישי בעונה השנייה של הסדרה "האקסית המטורפת". בהמשך שב לשחק גם בעונה השלישית והרביעית. 

בינואר 2021 פורסם כי פוסטר לוהק לתפקיד החוזר של ראיין בעונה השלישית של סדרת הטלוויזיה של נטפליקס, "את".

## חיים אישיים
מ-2008 עד 2013, פוסטר היה במערכת יחסים עם השחקנית לורה פריפון.

מאז 2019, פוסטר יוצא עם השחקנית קרסון פייגרברייק, בתו של השחקן ביל פייגרברייק.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1985
כריס קוביק

**כריס קוביק** (באנגלית: **Kris Kovick**; 10 בספטמבר 1951 – 26 באוקטובר 2001) הייתה סופרת, קריקטוריסטית, פעילה לזכויות נשים וזכויות להט"ב ומוציאה לאור מקליפורניה.

## ביוגרפיה
קוביק נולדה בפרזנו שבקליפורניה, ארצות הברית, ובילתה שם את שנות ילדותה. לאחר שסיימה את בית הספר התיכון עברה ללמוד באוניברסיטת המדינה של קליפורניה. לאחר שסיימה בהצלחה את לימודיה שם באמצע שנות השבעים עברה לעיר סיאטל למשך חמש שנים, ובשנת 1980 עברה לסן פרנסיסקו. בסן פרנסיסקו עבדה כצורבת וסורקת ראשית בבית דפוס מקומי - ובכך הייתה לאישה הראשונה שהפכה לחברה רשמית באיגוד הוצאה לאור בצפון מערב האוקיינוס השקט.

במהלך עבודתה בבית הדפוס, החלה קוביק לצייר ולפרסם קריקטורות ורצועות קומיקס, רובן פמיניסטיות ולסביות. בשנת 1991 פרסמה את ספרה הראשון, שאוגד מספר קריקטורות עם מאמרים שכתבה בנושאי זכויות האישה והלהט"ב, ונקרא "*מה שאני אוהבת בפוליטיקה לסבית הוא להתווכח עם אנשים שאני מסכימה איתם*" (What I Love About Lesbian Politics Is Arguing With" People I Agree With"). מעט אחר כן החלה לקבל הזמנות להשתתף באנתולוגיות קומיקס שונות, והקריקטורות שלה הופיעו בספרים כגון "*גליבקוויפס: מילים מצחיקות מאת נשים מצחיקות*" ("Glibquips: Funny Words by Funny Women"), ובכתבי עת להט"ביים שונים כמו 'OUT/LOOK', 'סן פרנסיסקו ביי טיימס' ו'גייז קומיקס'. במהלך הקריירה שלה התחברה קוביק עם קריקטוריסטיות וסופרות נוספות שאיתן שיתפה פעולה מאוחר יותר, כמו סוזי ברייט  ואליסון בקדל, אשר הנציחה אותה בקריקטורה שפרסמה בשנת 2008.

קוביק נודעה לא רק כסופרת, אלא גם כבדרנית. מדי שבוע הופיעה קוביק בבית הקפה "המזוקן" שבסן פרנסיסקו, ונהגה לספר סיפורים, שירים או בדיחות. באחת הפעמים אף קיימה חתונה מבוימת הומוריסטית בין שתי זמרות ידועות.

לקראת סוף חייה, בסוף שנות התשעים הצטרפה קוביק לקבוצת "סיסטר ספיט" שכללה סופרות ידועות נוספות. בשנת 2000 הקימה קבוצת קריאה במרכז ג'ון סימס לאמנויות הבמה, שנקראה "סן פרנסיסקו בגלות".

קוביק נפטרה בשנת 2001, בגיל 50, לאחר מאבק של שמונה שנים בסרטן השד.

בשנת 2005 הייתה קוביק מושא סרטו התיעודי הקצר של הבמאי סילאס האוורד בשם "מה שאני אוהבת בנוגע למוות" ("What I Love About Dying"), שהוקרן בפסטיבל סאנדנס.

## הערות שוליים

קטגוריה:אמריקאים ילידי קליפורניה
קטגוריה:פרזנו: אישים
קטגוריה:סופרות אמריקאיות
קטגוריה:סופרים אמריקאים
קטגוריה:קריקטוריסטיות אמריקאיות
קטגוריה:מו"ליות אמריקאיות
קטגוריה:פעילות זכויות נשים אמריקאיות
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:בוגרי אוניברסיטת המדינה של קליפורניה
קטגוריה:אמריקאיות שנפטרו מסרטן השד
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
קלי לה ברוק

**קלי לה ברוק** (באנגלית: **Kelly LeBrock**; נולדה ב-24 במרץ 1960) היא שחקנית ודוגמנית אמריקאית.

## ביוגרפיה
לה ברוק נולדה בניו יורק לאם אירית ואב קנדי-צרפתי, היא גדלה בשכונת קנזינגטון בלונדון. היא החלה את קריירת הדוגמנות שלה בגיל שש עשרה שהופיע במגזין ווג, לאחר מכן היא חתמה על חוזה עם מותג האופנה כריסטיאן דיור, היא הופיעה על מספר רב של מגזינים ושונים והייתה מזוהה עם פרסומת  השמפו של חברת "פנטן" בכיכובה.

היא גילמה את הדמות המרכזית של האישה עם השמלה האדומה בסרט האישה באדום, לאחר מכן שיחקה בסרט הנעורים  "Weird Science", בשני הסרטים הייתה בתפקיד אישה המהווה מושא לפנטזיה.

ב-1990 הופיעה לצד בעלה סטיבן סיגל בסרט "Hard to Kill", ב-1993 שיחקה את אשתו של מייקל יורק בסרט הסאטירה "Wrongfully Accused", ב-1995 שיחקה בתפקיד הראשי במערבון "Hard Bounty".

## חיים אישיים
בשנת 1984 התחתנה עם מפיק הסרטים והמסעדן ויקטור דריי והם התגרשו כעבור שנתיים. ב-1987 נישאה לקולנוען סטיבן סיגל ונולדו להם שלושה ילדים, וב-1996 התגרשו. בשנת 2007 נישאה בשלישית לבנקאי ההשקעות פרד סטק והשניים התגרשו כעבור שנה.

לה ברוק מתגוררת בקליפורניה.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
דידייה לוקווד

**דידייה לוקווד** (בצרפתית: **Didier Lockwood**; 11 בפברואר 1956, קאלה – 18 בפברואר 2018, פריז) היה כנר ג'אז צרפתי.

## ביוגרפיה
דידייה לוקווד נולד למשפחה שעסקה במוזיקה. זה משפחה בעלת שורשים מבירמינגהאם שעברה לצרפת בתחילת המאה ה-20. כבר בגיל 13 הוא התחיל לנגן בתזמורת של התיאטרון המקומי בקאלה. בשנות ה-70 של המאה ה-20 דידייה לוקווד היה חבר בלהקת מאגמה. במקביל הוא סיים את לימודיו בקונסרבטואר של פריז. בשנת 1979 הוא לראשונה הוציא אלבום עצמאי New World ובסך הכול הוא הקליט מעל ל-20 אלבומים. בשנת 1994 הוא עבר לניו יורק והקליט שם שני אלבומים נוספים.

בשנת 2000 דידייה לוקווד הוציא אלבום לזכר סטפן גרפלי.

דידייה לוקווד היה נשוי לפטרישיה פטיבון.

## קישורים חיצוניים

קטגוריה:כנרים צרפתים
קטגוריה:נגני ג'אז: כנרים
קטגוריה:מעוטרי אות לגיון הכבוד
קטגוריה:אישים הקבורים בבית הקברות מונפרנאס
קטגוריה:צרפתים שנולדו ב-1956
קטגוריה:צרפתים שנפטרו ב-2018
אווה סידני הון

**אווה סידני הון** (באנגלית: **Eva Sydney Hone**; 22 באפריל 1894 - 13 במרץ 1955), המכונה בדרך כלל אווי, הייתה ציירת אירית ואמנית ויטראז'. היא נחשבת לחלוצה המוקדמת של הקוביזם, אף שעבודותיה הידועות ביותר הן ויטראז'ים. היצירות הבולטות ביותר שלה הן החלון המזרחי בקפלה במכללת אטון, המתארת את הצליבה, וארבעת השדות הירוקים שלי, שנמצאת כעת בבנייני הממשלה בדבלין.

## ביוגרפיה
אווה הון נולדה ברובוק גרוב, מחוז דבלין, ב-22 באפריל 1894. היא הייתה בתם הצעירה של ג'וזף הון, ואווה אלינור, לבית רובינסון, בתו של סר הנרי רובינסון ונכדתו של כומר ואלנטיה העשירי. זמן קצר לפני יום הולדתה השתים עשרה היא סבלה מפוליו (שיתוק ילדים). היא המשיכה את לימודיה בשווייץ, ויצאה לסיורים לספרד ולאיטליה לפני שעברה ללונדון בשנת 1913. שלוש אחיותיה התחתנו כולן עם קציני צבא בריטים, וכולן התאלמנו במלחמת העולם הראשונה.

## הדרכה
הון למדה בבית הספר לאמנות ביאם שו בלונדון ולאחר מכן בבית הספר המרכזי לאומנויות ומלאכות. היא פגשה את מייני ג'לט כאשר שתיהם למדו אצל וולטר סיקרט במכון הטכני בווסטמינסטר. היא עבדה בפיקוחו של אנדרה להוטה ואלברט גלייז בפריז לפני שחזרה להשפיע על הכנסת הסגנון המודרניסטי לאירלנד ולהפוך למייסדת התערוכה האירית לאמנות זו. היא נחשבת לחלוצה המוקדמת של הקוביזם אך בשנות השלושים של המאה העשרים פנתה לוויטראז'ים, אותה למדה אצל וילהלמינה גדס.

## יצירות
עבודותיה החשובות ביותר הן ככל הנראה החלון המזרחי, המתאר את הצליבה, עבור הקפלה במכללת אטון, וינדזור (1949–1952) ו"ארבעת השדות הירוקים שלי", הממוקמים בבנייני הממשלה, דבלין. עבודה זו, שהוזמנה על ממשלת אירלנד, זכתה בפרס הראשון עבור ויטראז' בתערוכה העולמית בניו יורק בשנת 1939.

החלון המזרחי של מכללת אטון הוזמן בעקבות הרס הבניין לאחר שהוטלה פצצה על בית הספר בשנת 1940 במהלך מלחמת העולם השנייה. האמנית הוזמנה לתכנן את החלון המזרחי בשנת 1949, והחלון החדש הוכנס בשנת 1952. יצירה זו הופיעה על בול דואר אירי בשנת 1969. מדצמבר 2005 עד יוני 2006 הוצגה בגלריה הלאומית של אירלנד תערוכה מעבודותיה. בכנסיית סנט מרי בקלונסילה יש גם חלונות ויטראז' שהיא עיצבה.

## חיים אישיים
הון הייתה אישה אדוקה ביותר; היא בילתה במנזר אנגליקני בשנת 1925 בטרורו בקורנוול והפכה לקתולית בשנת 1937. ייתכן והדבר השפיע על החלטתה להתחיל לעבוד בוויטראז'ים. בתחילה עבדה כחברה בקואופרטיב הזכוכית הצבעונית An Túr Gloine לפני שהקימה סטודיו משלה ברתפרנהאם.

## גלריה

File:Castleboy St. Patrick's Church Interior East Window by Evie Hone 2019 09 11.jpg

File:Church of the Immaculate Conception, stained glass window west.jpg

File:St. John The Baptist, Blackrock, inside West Stained Glass 1.JPG

File:Loughrea St. Brendan's Cathedral West Aisle Window Saint Brigid by Evie Hone (Stitched) 2019 09 05.jpg

## קישורים חיצוניים

## הערות שוליים

קטגוריה:ציירות איריות
קטגוריה:ילידות 1894
קטגוריה:נפטרות ב-1955
ג'רי ליווינגסטון

**ג'רי ליווינגסטון** (באנגלית: **Jerry Livingston**; 25 במרץ 1909 – 1 ביולי 1987) היה פזמונאי אמריקאי ופסנתרן לתזמורות ריקוד, אשר היה מועמד לשלושה פרסי אוסקר בקטגוריית השיר המקורי הטוב ביותר.

## ביוגרפיה
ליווינגסטון נולד בשנת 1909 בדנוור, עיר הבירה של מדינת קולורדו שבארצות הברית. הוא למד מוזיקה באוניברסיטת אריזונה, שם חיבר את הלחן הראשון שלו עבור מחזמר במכללה. בשנות ה-30 הוא עבר לניו יורק, שם עבד בהתחלה כפסנתרן לתזמורות ריקוד ובהמשך כפזמונאי. במהלך עשור זה הוא עבד על השירים "It's the Talk of the Town" עבור זמרים שונים, "Under a Blanket of Blue" עבור גלן גריי ו-"Blue and Sentimental" עבור Count Basie Orchestra.

בשנות ה-40, במהלך מלחמת העולם השנייה, שירת ביחידת Special Services של צבא ארצות הברית. בשנים אילו עבד על השירים "Close to You" עבור פרנק סינטרה ו-"Mairzy Doats" עבור The King Sisters. בשנת 1943 הלחין את המוזיקה עבור המחזמר "Bright Lights of 1944" שהוצג בתיאטראות ברודוויי.

בשנות ה-50 המשיך ליווינגסטון לעבוד על שירים לזמרים, בהם נכללים "Wake the Town and Tell the People" עבור לס באקסטר ו-"The Twelfth of Never" עבור ג'וני מאטיס, כשבנוסף החל לעבוד על שירים עבור סרטי קולנוע וסדרות טלוויזיה. הוא עבד על הסרטים "סינדרלה" משנת 1950, "עליסה בארץ הפלאות" משנת 1951 ו-"Trick or Treat" משנת 1952, כולם בהפקת חברת וולט דיסני. סדרות הטלוויזיה עליהן עבד כוללות את "Bronco" ו-"77 Sunset Strip" שהחלו בשנת 1958 ו-"Hawaiian Eye" ו-"Bourbon Street Beat" שהחלו בשנת 1959.

בשנות ה-60 כתב את השיר "Young Emotions" עבור ריקי נלסון, עבד על הסדרה "Surfside 6" וכתב את שירי הפתיחה של "The Bugs Bunny Show" ו-"Casper the Friendly Ghost". בשנת 1965 הוא ואשתו רות נורו בביתם על ידי בנם גארי, מפני שהכריחו אותו לקום מהמיטה בשעה 13:00, לאחר ניסיון התאבדות שלו בלילה הקודם. הזוג נלקח ל-Ronald Reagan UCLA Medical Center במצב משביע רצון. ליווינגסטון נפצע מכדור בזרועו השמאלית ואשתו נורתה בחזה. ב-1973 עלה המחזמר השני אותו הלחין, אשר נקרא "Molly".

אישיות בולטת איתה שיתף פעולה במהלך הקריירה שלו הוא מאק דייוויד, איתו היה מועמד לשלושה פרסי אוסקר בקטגוריית השיר המקורי הטוב ביותר - הפעם הראשונה הייתה בשנת 1951 עם השיר "Bibbidi-Bobbidi-Boo" מהסרט "סינדרלה", הפעם השנייה הייתה בשנת 1960 עם השיר "The Hanging Tree" מהסרט "עץ התלייה" והפעם השלישית הייתה בשנת 1966 עם השיר "The Ballad of Cat Ballou" מהסרט "קאט באלו". בשנת 1981 הוכנס ליווינגסטון להיכל התהילה של כותבי שירים.

ב-1 ביולי 1987, בגיל 78, ליווינגסטון נפטר ממחלת לב בביתו בבוורלי הילס.

## קישורים חיצוניים

## הערות שוליים

קטגוריה:אמריקאים ילידי קולורדו
קטגוריה:דנוור: אישים
קטגוריה:פזמונאים אמריקאים
קטגוריה:פסנתרנים אמריקאים
קטגוריה:בוגרי אוניברסיטת אריזונה
קטגוריה:אמריקאים שנולדו ב-1909
קטגוריה:אמריקאים שנפטרו ב-1987
ואלי (מיתולוגיה)

במיתולוגיה הנורדית, **ואלי** (**Váli**), אחד מהאלי האייסיר, הוא בנם של אודין והענקית רינדר. מטרת הולדתו היא נקמה על מותו של אחיו, בלדר, שנהרג בעקבות תעלול של לוקי. ואלי מגיע לבגרות רק יום אחד אחרי לידתו, הורג את הוד'ר, שהוטעה על ידי לוקי והרג את בלדר, וכולא את לוקי. מנובא שואלי ישרוד את ראגנארוק.

## שאלת אביו של ואלי

לעיתים מתייחסים לואלי כבנו של לוקי. מקור הבלבול הוא ככל הנראה טעות העתקה מוקדמת. ב"הטעיה של גילבי" ישנה התייחסות יחידה ל"בניו של לוקי, ואלי ונַארְוִי" ושתי התייחסויות נוספות לואלי כבנו של אודין. אודין מוזכר כאביו של ואלי גם באדה הפואטית, בפואמות חזון הנביאה (Völuspá) וחלומות בלדר (Baldrs draumar). עדות נוספת לטעות ההעתקה אפשר למצוא בטקסט מאוחר יותר, גסטה דנורום, בו נכתב שבנם של רינדר ואודין ינקום את מותו של בלדר.

## קישורים חיצוניים

## הערות שוליים

קטגוריה:אלים נורדיים
קטגוריה:מיתולוגיה נורדית
קטגוריה:פגאניזם גרמאני
פדל בן עבאס

**פדל בן עבאס** (בערבית: فضل بن عباس, 611-639) היה אחיו של עבדאללה אבן אל-עבאס, בן דודו של מוחמד, ואחד מהצחאבה.

## משפחתו
פדל היה בנם של אל-עבאס בן עבד אל-מוטלב, ושל לובאבה בנת אל-חארת'. אחיו היו עבדאללה, עובייד אללה, מעבד, קת'ם, עבד אל-רחמן, ואחותו הייתה אום חביב.

## פטירה
פדל נפטר בשנת 639 במגפת הדבר באמאוס.

## הערות שוליים

קטגוריה:צחאבה
קטגוריה:ילידי 611
קטגוריה:נפטרים ב-639
ארפאד מזאי

**ארפאד מזאי,** שם קודם **רוזנפלד** (בהונגרית: **Mezei Árpád**; בודפשט, 2 ביולי 1902 – גלסטונברי, קונטיקט, 7 ביולי 1998) היה פסיכולוג יהודי-הונגרי-אמריקאי, פילוסוף, היסטוריון אמנות וסופר. אחיו היה אימרה פאן משורר ואספן אמנות.

## קורות חיים
ארפאד מזאי נולד במשפחה יהודית בבודפשט כבנם של הסוכן איז'אק (יצחק) הירש רוזנפלד ושל הרמינה גיבס. הוא עבד כפקיד בין שתי מלחמות העולם. בשנת 1936 התחתן עם אווה, בתם של ד"ר שאנדור ארדאי (1870–1945) פקיד הבנק ושל יולאן שטיינר. הוא למד פילוסופיה באופן אוטודידקטי והיה גם העורך של כמה כתבי עת לאמנות. בשנת 1945 היה ממייסדי בית הספר האירופי. מסוף שנות ה-50 של המאה ה-20 עבד כפסיכולוג. תחילה במכון לפסיכולוגיה ההונגרי ולאחר מכן במכון הלאומי לשחפת על שם פרידייש קוראני. הוא גם העביר הרצאות רבות השפעה לאדריכלים (בית הספר להנדסה). הוא התיישב בארצות הברית בשנת 1975. בספריו ובכתביו עסק בעיקר בפיתוח פילוסופיה עצמאית של האמנות, סוריאליזם הונגרי ובינלאומי, כמו גם באלכוהוליזם והיבטים הפסיכוטיים של מחלה. עבודותיו בשפה הצרפתית ביחד עם מרסל ז'אן היו חלוצות בינלאומיות בפילוסופיה של האמנות.

## עבודותיו העיקריות
* אורח החיים של האיכרים בתרבות האירופית, בודפשט, 1946
* מלדודור (עם מרסל ז'אן), פריז, 1947
* Genése de la pensée moderne (avec Marcel Jean), פריז, 1950
* תולדות הסוריאליסט (עם מרסל ז'אi), פריז, 1959
* אישיות ושחפת (עם לאסלו לבנדל), בודפשט 1964
* Œuvres complètes d'Isidore Ducasse, Comte de Lautréamont (avec Marcel Jean), פריז, 1971
* החולה האלכוהוליסט (עם לאסלו לבנדל), בודפשט, 1972
* תיאוריות ואמנים, בודפשט, 1974
* מיקרוקוסמוסים ופרשנויות, פץ, 1993
* הרהורים על אמנות, בודפשט, 1994.

## לקריאה נוספת
* פורטל אמנות

## הערות שוליים

קטגוריה:פילוסופים יהודים הונגרים
קטגוריה:ניצולי השואה: הונגריה
קטגוריה:חוקרי תולדות האמנות יהודים הונגרים
קטגוריה:מהגרים מהונגריה לארצות הברית
קטגוריה:פסיכולוגים יהודים אמריקאים
קטגוריה:פסיכולוגים יהודים הונגרים
קטגוריה:יהדות בודפשט
קטגוריה:בודפשט: אישים
קטגוריה:פילוסופים של המאה ה-20
קטגוריה:אמריקאים שנולדו ב-1902
קטגוריה:אמריקאים שנפטרו ב-1998
באג תקופת לוח השנה היפני

**הבאג של תקופת לוח השנה היפני** הוא באג מחשבים אפשרי, שקשור לשינוי שם התקופה היפנית.

## רקע
בלוח השנה היפני יש שמות לתקופות יפניות שמשתנים עם שלטונו של קיסר יפן. מכיוון שרוב העידן המודרני של המחשוב התרחש בעידן הייסי, חלק גדול מהתוכנות שפותחו בעידן זה תומכות רק בשמות עידנים בתקופת הייסי.

שם תקופה חדשה היה צפוי להשתנות עם המעבר הקיסרי היפני המתקרב. עם זאת, מכיוון ששינוי התקופות הוא נדיר, רוב התוכנות לא נבדקו כדי לוודא שהן יתנהגו נכון עם עידן נוסף. יצרני מחשבים ותוכנה היו צריכים לבדוק את מערכותיהם לפני המעבר על מנת להבטיח כי העידן החדש יטופל נכון. על מנת להבטיח זאת, חלק מהמערכות סיפקו מנגנוני בדיקה כדי לדמות עידן חדש מבעוד מועד.

בתחילת אפריל 2019 הוכרז שמה של התקופה החדשה, "ראיווה" (בעברית: "הרמוניה נפלאה").

## שגיאות מתועדות
דווחו כמה בעיות קלות עקב טיפול לא נכון במעבר התקופה.
* כספומטים שהוצבו ברשת Lawson בחנויות נוחות דיווחו כי בשל כספים שהופקדו לא יהיו זמינים עד 7 במאי 1989, עקב המרת תאריך שאינה הולמת באמצעות הייסי 1 (1989) במקום רייווה 1 (2019).

## תיקונים מתוכננים
* הקוד הנקודות של יניקוד, U+32FF, נשמר בספטמבר 2018 לייצוג שם העידן החדש ו-Unicode 12.1 כולל את תו U+32FF עבור ראיווה.
* תיקון הספרייה GNU C ייכלל במהדורה 2.30.

## לקריאה נוספת
* 
* 

## הערות שוליים

קטגוריה:באגים
קטגוריה:לוחות שנה
תקופת לוח השנה היפני
יצחק נזרי

**יצחק נזרי** (נולד ב-1937) הוא כדורגלן עבר ישראלי, ששיחק בעמדת החלוץ והקיצוני שמאלי לאורך כל הקריירה בקבוצת הפועל טבריה.

## קריירה
נזרי נולד וגדל בעיר טבריה. אביו היה חלוץ מרכזי בקבוצת הפועל טבריה-השרון. הוא החל את הקריירה בהפועל טבריה בגיל 15 בלבד, קבוצה שהייתה בליגה האזורית של עמק הירדן, ועלתה תוך 5 שנים בלבד לליגה הלאומית (הבכירה דאז). בצבא שיחק בשורות "נבחרת השריון" שזכתה ב"גביע הרמטכ"ל", והיה שחקן חיזוק ב"נבחרת הפועל". נזרי אף הגיע לשחק בשורות נבחרת ישראל ובאמתחתו 4 הופעות בנבחרת הבוגרת של ישראל. לקראת שחרורו מצה"ל, על מנת להשאירו בקבוצת העיר, הבטיח לו ראש העירייה דאז משה צחר מקום עבודה קבוע בעירייה, כנהגו של ראש העיר, שם נשאר במשך 30 שנה (גם לאחר פרישתו).

קבוצת הפועל טבריה עלתה לליגה הלאומית הבכירה בעונת 1961/1962, אז הבקיע נזרי 16 שערים בליגה העליונה במדי הקבוצה והיה למלך השערים של הליגה עם 16 שערים ביחד עם שלמה לוי מהפועל חיפה. אך בסוף עונת 1964/1965 ירדה חזרה לליגה הארצית (ליגת המשנה) ואיתה ירד נזרי. בהמשך שימש נזרי בתפקיד המאמן-שחקן בהפועל טבריה עד לפרישתו הסופית מכדורגל פעיל.

בנו ניסים (נסי) נזרי היה שחקן כדורגל גם הוא, והתחיל את דרכו בקבוצת הנוער של הפועל חיפה ולאחר מכן שיחק גם הוא בהפועל טבריה, אך הקריירה שלו לא התרוממה מעבר לליגות הנמוכות.

## תארים אישיים
* מלך השערים של הליגה הלאומית (1): 1961/1962

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:טבריה: כדורגלנים
קטגוריה:כדורגלני הפועל טבריה
קטגוריה:ישראלים שנולדו ב-1937
אגניישקה חילינסקה

**אגניישקה ברברה חילינסקה** (בפולנית: **Agnieszka Barbara Chylińska**; נולדה ב-23 במאי 1976 בגדנסק) היא זמרת-יוצרת ושחקנית פולנייה. משנת 1994 עד 2003 הייתה סולנית להקת הרוק הפולנית O.N.A. מאז 2003 היא מופיעה כצ'ילינסקה וב-2004 הוציאה אלבום בשם Winna. מאז 2008 היא שופטת בגרסה הפולנית של זיכיון Got Talent בשם Mam talent!. ב-2009 היא הוציאה אלבום אולפן בשם Modern Rocking, לאחר מכן Forever Child (2016) ו-Pink Punk (2018).

## דיסקוגרפיה
### אלבומי אולפן

### אלבומים חיים

### רווקים

## קליפים

## קישורים חיצוניים

* 

קטגוריה:זמרות פולניות
קטגוריה:פולנים שנולדו ב-1976
אוון טיג

**אוון ויליאם טיג** (באנגלית: **Owen William Teague**; נולד ב-8 בדצמבר 1998) הוא שחקן קולנוע וטלוויזיה אמריקאי. מוכר מתפקידו בסדרת הטלוויזיה "קשר דם", במיני-סדרה "העמדה" ובסרט האימה "זה" ובהמשכו "זה: חלק 2".

## ביוגרפיה
טיג נולד וגדל בטמפה, פלורידה. שני הוריו הם מוזיקאים, והוא ניגן בכינור עד גיל 15. טיג היה התעניין במשחק החל מגיל צעיר. הוא הופיע בהפקות תיאטרון קטנות בילדותו. הוא היה חבר במועדון יוצרי הסרטים בבית הספר היסודי הבינלאומי מקראלן פארק ובמועדון התזמורת והתזמורת בבית הספר לאמנויות בתיכון "האוורד וו. בלייק", שניהם בטמפה.

## קריירה
טיג ידוע בתפקידיו משנת 2015 בסדרה "קשר דם" ובפרק של העונה הרביעית בסדרה "מראה שחורה".

בשנת 2016 הוא לוהק לתפקיד משנה במותחן העל טבעי "האיש הריק", על פי רומן מאת קאלן באן. הוא גילם את נולאן רייבורן בעונה השנייה של "קשר דם", בשלב זה טיג עדיין למד בתיכון. בשנת 2016 היה לו גם תפקיד בסרט "סלולר", המבוסס על ספרו של סטיבן קינג.

בשנת 2017 הוא לוהק לתפקיד בסרט "מארי". בשנת 2019 הופיע טיג בסרט "זה" ובסרט ההמשך "זה: חלק 2".

בשנת 2017 הוא לוהק למותחן הפשע "דורות של רעל" לצד גארי אולדמן. הוא השתתף גם בסרט הרומנטיקה "יום אחרי יום", על פי רומן מאת דייוויד לויתן.

בשנת 2018 הוא חתם ב-CAA . באותה שנה הוא שיחק בסרט "Heft". בשנת 2019 שיחק בסדרה "גברת פלטשר" מבית HBO, הוא גילם את ג'וליאן, בחור בן 19 שמתאהב בגרושה בת 46 בשם איב, וגילם את אלק במותחן "אני רואה אותך".

באוגוסט 2020 פורסם כי ישחק ב-"Trouble Boys". באותה שנה לוהק לדמות הרולד לאודר במיני סדרה "העמדה", בה הוא מגלם את הארולד לאודר, נער סוציופתי שמתפתה לרוע במהלך מגפה. ויג זכה לשבחי הביקורת על משחקו".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1998
הפארק הלאומי טטרה (פולין)

**הפארק הלאומי טטרה בפולין** (בפולנית: **Tatrzański Park Narodowy**) הוא פארק לאומי הנמצא בהרי הטטרה במחוז טאטרה, בפולין קטן באזור -Małopolska, במרכז-דרום פולין. מטה הפארק נמצא בעיירה זקופנה. זהו הפארק הלאומי בעל מספר המבקרים הגבוה ביותר בפולין ובו מסלולי הליכה באורך של למעלה מ-270 ק"מ.

הרי הטטרה מהווים גבול טבעי בין פולין מצפון, לסלובקיה מדרום, ושתי המדינות שיתפו פעולה מאז תחילת המאה ה-20 במאמץ להגן על ערכי הטבע והנוף באזור. סלובקיה יצרה פארק לאומי בעל שם זהה מדרום לגבול. לאחר הקמת הפארקים קבעה אונסקו את שטח שני הפארקים כשמורה טבע חוצה גבולות, Natura 2000.

## היסטוריית הפארק
רעיונות ראשונים להגנה על הטטרה הושמעו בסוף המאה ה-19. בשנת 1925 החלו המאמצים הראשונים ליצור פארק לאומי בשיתוף פעולה עם סלובקיה. באופן רשמי הפארק נוסד בשנת 1937, בשטח שהיה שייך לרשות היערות הפולנית. בשנת 1947 הוקמה יחידה מנהלית נפרדת, פארק טטרה.

בשנת 1954 החליטה ממשלת פולין על הקמת הפארק הלאומי טטרה. תחילה היה שטחו של הפארק 215.56 קמ"ר, אולם נכון לשנת 2021 שטחו קטן יותר, 211.97 קמ"ר. מכלל שטח הפארק 151.91 קמ"ר הם יער והשאר בעיקר כרי דשא. אזורים מוגנים ברמת הגנה קפדנית מהווים 115.14 קמ"ר, מתוכם 61.49 קמ"ר מהווים מערכות אקולוגיות מיוערות.

בשנת 1992 הוכרזו הפארקים הלאומיים הפולניים והסלובקיים בטטרה על ידי אונסק"ו כשמורת ביוספרה חוצה גבולות, במסגרת התוכנית "אדם וסביבתו האקולוגית".

## גאוגרפיה
### הרים
הפארק הלאומי משתרע על אחד משני רכסי הרים באזור אקלים אלפיני בפולין. רכס הטטרה הפולני, המהווה חלק מהרי הקרפטים המערביים, מחולק לשניים: הטטרה הגבוהה (Tatry Wysokie) והטטרה המערבית (Tatry Zachodnie). הנוף מורכב מפסגות ובתרים חדים עם תצורות סלע רבות. הפסגה הגבוהה ביותר בפולין, ריסי ( מעל גובה פני הים), נמצאת בתחום הפארק.

### מערות
בפארק יש כ־650 מערות, מהן מערכת המערות של Wielka Śnieżna היא הארוכה ביותר (18 קילומטר) והעמוקה ביותר (עומק מרבי 814 מטר). שש מערות במערכת זו פתוחות לציבור.

### מים
בפארק מספר נחלים, הנחל הארוך ביותר אורכו 20 ק"מ. בפארק מספר מפלים בולטים, הגבוה שבהם הוא Wielka Siklawa בגובה 70 מטר.

בפארק מעל 30 אגמי הרים, הנקראים *staw* בפולנית. גופי מים אלה הם חלק חשוב בנוף הרי הטטרה הגבוהה. האגמים הגדולים ביותר הם: Morskie Oko בשטח של 349,000 מ"ר ועומק מרבי של 50.8 מטר; ו- Wielki Staw בשטח של 344,000 מ"ר ועומק מרבי של 79.3 מטר.

## פלורה ופאונה
[ממוזער|[צפיר האלפים של הטטרה, המופיע בלוגו הפארק]]

### [[פלורה]]
עד לגובה של כ-1,250 מטר מעל פני הים צמחיית הפארק מאופיינת בעיקר בעצי אשוח כסוף (Abies alba) ואשור אירופי (Fagus sylvatica). באזורים גבוהים יותר, עד לגובה 1,550 מטר, גדלים יערות עצי אשוחית נורווגית ועד לגובה 1,800 מטר יש כרי דשא. בשטחים מעל לגובה 1,800 מטר קיימת צמחייה אלפינית.

צמחייה נוספת המצויה בפארק כוללת אורן שווייצרי, אדלווייס ודרדר. באביב נודע עמק קושיליסקה (Kościeliska) במרבד פרחי כרכום ענק (Crocus vernus).

### [[פאונה]]
בפארק מספר מיני פאונה אנדמיים ומספר רב של מינים מוגנים וכאלה הנמצאים בסכנת הכחדה. בין החיות בפארק נמצאים: צפיר האלפים של הטטרה ומרמיטה, שניהם מינים מוגנים מאז אמצע המאה ה-19. עוד מצויים בפארק דב חום, שונר צפוני, זאב אפור, לוטרה אירופית, עיט החורש ובז.

## ראו גם
*הפארק הלאומי טטרה (סלובקיה)

## קישורים חיצוניים

* 

## הערות שוליים

קטגוריה:פולין: שמורות ביוספריות
גשר המלך קרול הראשון

**גשר המלך קרול הראשון**, (ברומנית: **Podul Regele Carol I**) היה גשר מעל נהר הדנובה, שחיבר את חבל דוברוג'ה ליתר חבלי רומניה.
ממוזער|שמאל|מראה הגשר בשנת 1902
ב-1878 קיבלה רומניה, בהנהגתו של קרול הראשון, מלך רומניה, עצמאות מלאה מהאימפריה העות'מאנית. בחוזה סן סטפנו נאלצה רומניה לוותר לטובת האימפריה הרוסית על דרום בסרביה ובתמורה קיבלה את חבל דוברוג'ה. המלך קרול יזם בניית גשר ראשון מעל לדנובה מאז נהרס גשר טראיאנוס, גשר המלך קרול הראשון, כדי לחבר את דוברוג'ה ליתר חבלי רומניה. הגשר נבנה בין השנים 1890 - 1895 ונועד לקיים את תנועת הרכבות בין הבירה בוקרשט ובין הנמל הרומני בים השחור, קונסטנצה.
ממוזער|ימין|המהנדס הרומני אנגל סליגני, שעמד בראש קבוצת המתכננים והבונים של הגשר
בתקופה הקומוניסטית שונה שם הגשר ל"גשר אנגל סליגני", שמו של המהנדס הרומני, שעמד בראש קבוצת המתכננים והבונים של הגשר. השימוש בגשר זה נפסק ב-1987 לאחר שנבנה לצידו גשר חדש, גשר צ'רנוודה.

גשר המלך קרול הראשון מורכב משני גשרים נבדלים, האחד מעל האפיק הראשי של הדנובה והשני מעל זרוע בורצ'אה, בביצת יאלומיצה. הגשר נמצא בגובה 30 מטר מעל גובה פני המים, כדי לאפשר מעבר מתחתיו לספינות בעלות תרנים. בעת הקמתו זה היה הגשר הארוך ביותר באירופה.

הגשרים נפגעו במהלך שתי מלחמות העולם, במלחמת העולם הראשונה הצבא הרומני, שנסוג מפני הצבא הגרמני, חיבל בגשרים - הם תוקנו לאחר המלחמה. במלחמת העולם השנייה, בשנת 1941, הגשרים הופצצו על ידי מטוסים סובייטים ונפגעו קשה - לקח ארבעה חודשים להשיב אותם לתפעול.

## קישורים חיצוניים

* Podul Carol I, minunea Europei 

## הערות שוליים

המלך קרול
המלך קרול
המלך קרול
.rose ave

**.rose ave** (ידוע גם בשם **.Rose Ave** או **.roseave**) הוא אלבום הבכורה של הצמד מוזיקלי האמריקאי You+Me, המורכב מהזמרים דאלאס גרין  ופינק. האלבום יצא לאור ב-14 באוקטובר 2014 על ידי חברות התקליטים תקליטי RCA ו-Dine Alone Records. מתוך האלבום יצאו שלושה סינגלים. כל השירים נכתבו והופקו על ידי פינק וגרין למעט השיר "No Ordinary Love", של הלהקה הבריטית שאדיי .

## רקע והפקה
פינק וגרין שקלו לשתף פעולה במשך מספר שנים ובמרץ 2014 לוחות זמניהם אפשרו להם להיפגש. מטרת הפגישות לא הייתה להפיק אלבום אלא לשבת ולחקור את האפשרויות. הם העלו בראשם רעיונות לשירים וכתבו אותם, ולאחר מכן שכרה פינק אולפן ושני האמנים עסקו שם שבוע שלם בכתיבה והקלטה. חברת התקליטים לא הייתה מודעת לעבודתם יחד. האלבום עצמו הוקלט כמעט כולו בתוך שבוע. הצמד טען שהעבודה בשיתוף זוגי ללא לחצי ההפקה הפכה את העבודה ל"חוויה מתגמלת". לדברי גרין "האלבום הזה הוא מאוד אישי עבורנו". פינק אמרה "העובדה שלא היו לנו ציפיות – אני חושבת שזה מה שהפך את התהליך להיות משוחרר כל כך (...) פשוט הרגשתי שאני עושה את זה כי אני אוהבת את זה". לאחר שבוצעו ההקלטות, העביר הצמד את הפרויקט לחברת התקליטים. האלבום נקרא על שם מיקומו של אולפן ההקלטות.

## הוצאה וסינגלים
האלבום יצא ב-14 באוקטובר 2014. מתוך האלבום יצאו שלושה סינגלים שזכו לקליפים שהוקרנו בבכורה בערוץ ה-Vevo של הצמד לפני צאת האלבום. הסינגל הראשון "You and Me" יצא לאור ב-8 בספטמבר 2014. ב-22 בספטמבר 2014, "Break the Cycle" יצא כסינגל השני. ב-30 בספטמבר 2014, "Capsized", יצא כסינגל השלישי והאחרון מתוך האלבום. פינק כתבה את השיר "Break the Cycle" כמכתב לאמה. הצמד תיאר את תהליך שיתוף הפעולה שלו וכתיבת שירים בשני סרטונים שפורסמו בערוץ ה-Vevo שלו. ההופעה הראשונה של הצמד הייתה ב-9 באוקטובר 2014 בסנטה מוניקה, קליפורניה.

## קידום
ב-11 באוקטובר 2014, התראיינו פינק וגרין ברדיו "NPR" ותיארו את נסיבות הפעם הראשונה בה הם שרו יחד. ב-13 באוקטובר, הצמד ביצע את השיר "You and Me" בתוכנית של אלן דג'נרס, ולאחר מכן התראיינה פינק ב"מופע של אלן דג'נרס". ב-15 באוקטובר, העלה הצמד סרטונים מההופעה החיה הראשונה שלו בערוץ ה-Vevo הרשמי שלו. ב-16 באוקטובר ביצע הצמד את "You and Me" בתוכנית "ג'ימי קימל לייב!". ב-23 באוקטובר, הצמד הופיע בבית הבלוז בלוס אנג'לס, וההכנסות הועברו לתוכנית למניעת סרטן של המרכז הרפואי "סנט ג'ון".

## הצלחה מסחרית
בקנדה, האלבום הגיע למקום הראשון במצעד האלבומים הקנדי, ומכר כ-23,000 עותקים. בארצות הברית, האלבום הגיע למקום רביעי במצעד בילבורד 200, ומכר כ-50,000 עותקים. האלבום נחת בעשירייה הראשונה מצעדים של אוסטרליה, הממלכה המאוחדת, ניו זילנד, גרמניה, שווייץ ואוסטריה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים
* 

## הערות שוליים

קטגוריה:אלבומי פינק
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב באוסטרליה
קטגוריה:אלבומי חברת RCA רקורדס
Mata Hari (שיר של סמירה אפנדי)

"**Mata Hari**" (בעברית: "**מאטה הארי**") הוא שיר שהוקלט על ידי הזמרת סמירה אפנדי, ייצג את אזרבייג'ן באירוויזיון לשנת 2021 ברוטרדם, הולנד.

## רקע
ב-10 במרץ 2020, רשות השידור האזרית (İTV) הכריזה כי אפנדי נבחרה לייצג את אזרבייג'ן באירוויזיון 2020, עם השיר "Cleopatra". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-9 במרץ 2021, רשות השידור האזרית אישרה באופן רשמי כי אפנדי תמשיך לייצג את אזרבייג'ן באירוויזיון 2021. ב-11 במרץ 2021 שוחרר הטיזר לשיר "Mata Hari".

## באירוויזיון
ב-18 במאי 2021, ביצעה אפנדי את השיר בחצי הגמר של התחרות, ובתום ההצבעות, הגיעה למקום השמיני עם 138 נקודות. ב-22 במאי, בגמר התחרות, הגיעה אזרבייג'ן למקום ה-20 עם 65 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי אזרבייג'ן באירוויזיון
קטגוריה:שירים באנגלית
קטגוריה:שירים על ידוענים
קטגוריה:שירי פולק-פופ
אברהם לוי (כדורגלן)

**אברהם (חולי) לוי** (1933 – ?) היה כדורגלן ישראלי, ששיחק כחלוץ וכקיצוני שמאלי במספר קבוצות, אך מזוהה יותר מכולן עם קבוצת בית"ר תל אביב שם שיחק רוב הקריירה שלו.

## ביוגרפיה
את דרכו החל אברהם "חולי" לוי (כך כונה בתקשורת המקומית) בקבוצת בית"ר תל אביב ההיסטורית. אחיו שלמה לוי היה חלוץ גם הוא, עם קריירה עשירה במכבי תל אביב.

בעונת המשחקים 1955/1956, שהייתה העונה הראשונה של הליגה הבכירה בתור "הליגה הלאומית", הבקיע חולי לוי 16 שערים במדי בית"ר תל אביב וזכה בתואר מלך השערים במשותף עם מיכאל מיכאלוב מהפועל תל אביב. קרוב לפרישתו שיחק לוי גם בבית"ר ירושלים לאחר מכן חזר לעונת פרישה בבית"ר תל אביב. בהמשך ירד לאמן בליגות נמוכות בבית"ר קריית אונו, שם שימש בהתחלה כמאמן-שחקן ולאחר מכן אימן את הקבוצה בליגות הנמוכות, לאחר שפרש מכדורגל.

ב-1965 עזב את ישראל יחד עם אחיו שלמה (שאף הוא המשיך לשחק כדורגל מחוץ לישראל) לקנדה שם השתקע ובילה את שארית חייו.

## תארים אישיים

* מלך השערים של הליגה הבכירה (1): 1955/1956 (16 שערים)

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני בית"ר תל אביב
קטגוריה:כדורגלני בית"ר ירושלים
קטגוריה:כדורגלנים ישראלים בקנדה
קטגוריה:ישראלים שנולדו ב-1933
המרדימנים

**המרדימנים** (בהולנדית: **De verdovers**) הוא הרומן החמישי של הסופרת ההולנדית אנה אנקוויסט, אשר יצא לאור בשנת 2011  ותורגם לעברית במרץ 2021 על ידי רן הכהן לספריה החדשה. 

זירת התרחשות העלילה במותחן הפסיכולוגי הזה היא מחלקת ההרדמה של בית־חולים המתוארת ברזולוציה הכוללת תיאורים של פרוצדורות רפואיות. לצורך התחקיר המקיף לספר נכחה אנקוויסט במשך כמה חודשים במחלקת ההרדמה של בית החולים VUmc  באמסטרדם.

## תקציר העלילה
הדמויות הראשיות ברומן זה הם אח ואחות ובעלי מקצועות מנוגדים: הפסיכואנליטיקאי דְרִיק דה־יוֹנג ואחותו, סוזן, רופאה מרדימה. הפרקים בספר מקדמים את העלילה לסירוגין כל פעם מהפרספקטיבה של אחד משניהם. לשניהם יש לא מעט קשיים להתמודד. אמם נהרגה בתאונה כשסוזן הייתה תינוקת ודריק פעוט בן 4. אביהם, הנדריק, כעת דייר בבית אבות, הפקיד את גידול ילדיו בידי אחותו התאומה ליידה, שהפסיקה קריירה כאחות בבית חולים כדי לטפל באחיין והאחיינית שלה.
דְרִיק דה־יוֹנג חוזר לקבל מטופלים בתום הפסקה ארוכה: אשתו המתינה למותה כמה חודשים בביתם. אחותו סוזן, הנשואה לעמיתו למקצוע והחבר הטוב ביותר שלו, פטר, באה כל הימים ללוות את אשתו במסעה האחרון, וגם כעת אוחזת סוזן במושכות, והוא נעשה תלוי בה. ניכור גדול שורר בין סוזן לבתה רוֹז בת ה־19, האדם הקרוב ביותר לדְריק מכל המשפחה שאף היא דמות חשובה בעלילה.

הטיפול במטופל הראשון שלו, אָלַרְד סְכוּרמן – במסגרת טיפול-לימודי של מתמחים בבית־החולים הפסיכיאטרי – מקרטע, אך דווקא כשנדמה שהמטופל מתחיל להיות שבע-רצון הופכים יחסי השניים לפקעת סבוכה: סכוּרמן משתף את המטפל שלו בפרטים שהיה מעדיף לא לדעת, פרטים הנוגעים לבני משפחתו-שלו. הצטלבות הקשרים המקצועיים והאישיים נעשית בלתי-אפשרית.

## תחקיר
באביב 2010 נשאלה אנה אנקוויסט אם ברצונה להשתתף בפרויקט "סופר במחלקה" של ה- VUmc  . היא הורשתה לעשות מחקר עבור ספר במחלקה על פי בחירתה. 

## שם הספר
כל הדמויות המרכזיות הן "מרדימנים" שהיא מילה שאנה אנקוויסט המציאה. אנקוויסט מציבה משני צדי המתרס – הפסיכולוגים מול הרופאים המרדימים – שינה עמוקה (הרדמה) מול תודעה עמוקה (פסיכואנליזה). בספר "ניצבים" רבים עוברים את הניתוח שלהם ללא כאב אבל יש רק דמות אחת שנכנסת לניתוח: אָלַרְד סְכוּרמן. והניתוח הזה אף הוא מתואר בפירוט. הרדמה על פי אנקוויסט פירושה עבודת צוות וביצוע פעולות בלחץ בזמן מוגבל מאוד וניתוח פירושו הרבה מפגשים אישיים שנפרשים על פני שנים, ללא לחץ זמן.

## קישורים חיצוניים

* 
* 

קטגוריה:ספרות הולנדית
קטגוריה:ספרי הספריה החדשה
בית הכנסת הספרדי ברוסה

שמאל|ממוזער|250px|אולם בית הכנסת המשמש בראשית המאה ה-21 ככנסייה
**בית הכנסת הספרדי "קהל גדול שלום" ברוסה** היה בית כנסת, אשר פעל בעיר רוסה בבולגריה מ-1863 ועד 1952 ומ-1997 משמש ככנסיית "אלוהי הנבואה".

## היסטוריה

קהילה יהודית ספרדית מתועדת ברוסה החל מהמחצית השנייה של המאה ה-18. הקהילה הספרדית התגוררה ברובה בשכונת חצר במרכז העיר. בראשית המאה ה-20 נכללה קהילת רוסה ברשימת 34 הקהילות המאורגנות בממלכת בולגריה, מנתה 4,300 נפשות וכ-75% מהם היו ספרדים. בתקופת בין המלחמות היו ראשי הקהל הספרדי יצחק חסון, נסים דניאל, רחמים אשרוב ויעקב משיח. עם פרוץ מלחמת העולם השנייה נמנו ברוסה 3,000 יהודים. מרבית יהודי רוסה עלו לישראל לאחר הקמתה. ב-1949 נמנו ברוסה 452 יהודים וב-2004 מנתה הקהילה 200 נפשות.

## המבנה
בניית בית הכנסת החלה ב-1862 והסתיימה שנה מאוחר יותר. המבנה שכן במרכז שכונת החצר היהודית, הוא היה בן שתי קומות והקיפה אותו חצר גדולה. הקומה השנייה שימשה לעזרת נשים. בית הכנסת היה מהודר, שמעו יצא אל מחוץ לבולגריה ובעיתון החבצלת נכתב אודותיו: "עצמת תפארתו אין לתאר בחרט אנוש". בית הכנסת הפך למרכז תרבותי וחברתי לקהילה הספרדדית של רוסה, ובו התקיימו גם טקסי חתונה של בני ובנות הקהילה והתכנסויות קהילתיות לרגל חגים ומועדים. לאחר העלייה ההמונית לישראל נמכר המבנה ושימש כנגרייה, ובהמשך שימש כסטודיו של צייר. ב-1997 נמכר האתר לכנסיית "אלוהי הנבואה" (באנגלית: Church of God of Prophecy).

## קישורים חיצוניים

## הערות שוליים

רוסה